(5)Īstenojot dalībvalstu atveseļošanas un noturības plānus, visā Savienībā tiks veiktas koordinētas reformas un investīcijas. Pateicoties tam, ka pārrobežu un daudzvalstu projekti tiks īstenoti koordinēti un vienlaicīgi, šādas reformas un investīcijas radīs savstarpēji pastiprinošu iedarbību un pozitīvu blakusietekmi visā Savienībā. Tāpēc aptuveni vienu trešdaļu no mehānisma ietekmes uz dalībvalstu izaugsmi un darbvietu izveidi radīs netiešā ietekme no citām dalībvalstīm.

(23)Atveseļošanas un noturības plānā ietverti pasākumi, kuru mērķis ir palielināt darba tirgus noturību, uzlabojot darba tirgus iestāžu darba kvalitāti un adekvātumu, uzrunājot gados vecākus darba ņēmējus vai cilvēkus no nelabvēlīgā situācijā esošām grupām un ar prasmju pilnveides un pārkvalifikācijas programmu palīdzību panākot viņu iekļaušanos darba tirgū, veicinot elastīgus nodarbinātības veidus, palīdzot paaugstināt sieviešu līdzdalību darba tirgū ar elastīgākiem nodarbinātības veidiem (tostarp attālinātu darbu), un uzlabojot piekļuvi agrīnajai pirmsskolas izglītībai un aprūpei un paaugstinot tās kvalitāti. Atveseļošanas un noturības plānā arī paredzēti stimuli, lai iedzīvotāji paliktu darba tirgū pēc likumā noteiktā pensionēšanās vecuma sasniegšanas. Minētās darbības ir saskaņā ar Eiropas sociālo tiesību pīlāra principiem iekļaujošas izaugsmes atbalstam. Paredzams, ka centieni uzlabot izglītības un apmācības nozīmīgumu tiks īstenoti, veicot pasākumus cilvēkkapitāla attīstības sekmēšanai un darba tirgū vajadzīgo prasmju un kvalifikāciju atbilstības uzlabošanai – arī jauno tehnoloģiju kontekstā. Sagaidāms, ka digitalizācijas politika izglītības jomā palīdzēs sagatavot bērnus un jauniešus informācijas sabiedrībai. Specifiski pasākumi ir saistīti ar to, lai stiprinātu profesionālo izglītību, apmācību un mūžizglītību un palīdzētu skolām sagatavoties digitālās un zaļās pārkārtošanās procesam, kā arī lai koordinētu reģionālo izglītības un apmācības politiku nolūkā nodrošināt to, ka visas valsts daļas pielāgojas mūsdienu darba tirgus vajadzībām.

(22)Var sagaidīt, ka vidējā termiņā un ilgtermiņā investīcijas kopā ar plānotajām reformām palīdzēs risināt pašreizējās problēmas, kas saistītas ar izaugsmes potenciālu, un vairos ekonomikas inovācijas spēju. Paredzams, ka tas palīdzēs Polijas uzņēmumiem pakāpties augšup globālajās vērtības ķēdēs. Tāpēc gaidāms, ka ANP īstenošana palielinās potenciālās izlaides kvalitāti un ilgstoši ietekmēs Polijas ekonomikas sniegumu. Lielākā daļa no šīs ilgtermiņa ietekmes izriet no pasākumiem, kuru mērķis ir palielināt Polijas ekonomikas konkurētspēju, veicināt inovācijas attīstību un izplatīšanu, uzlabot regulējuma kvalitāti un atbalstīt uzņēmumus, jo īpaši MVU.

(17)Atveseļošanas un noturības plānā ir ietvertas darbības, kuru mērķis ir risināt problēmas transporta ilgtspējas jomā, veicot konkrētus pasākumus, kuru mērķis ir uzlabotu ceļu satiksmes drošību, autotransporta dekarbonizāciju, tostarp sekmējot elektromobilitāti un ar ūdeņradi darbināmu transportu, ilgtspējīgu mobilitāti pilsētās, kravu pārvadājumu novirzīšanu no autoceļiem uz dzelzceļu un intermodālos pārvadājumus. Ceļu satiksmes drošības reformas un ar to saistīto investīciju mērķis ir sekmēt drošības noteikumu ievērošanu un neaizsargātu personu aizsardzību, tādējādi virzoties uz Polijas 2030. gada mērķi, proti, par 50 % samazināt nāves gadījumu un smagu traumu skaitu ceļu satiksmes negadījumos. Paredzams, ka autotransporta dekarbonizāciju sekmēs stimuli par labu bezemisiju transportlīdzekļiem un fiskāli vai finansiāli pasākumi saskaņā ar principu “piesārņotājs maksā”, kā arī investīcijas tīrā sabiedriskajā transportā, kuru ietvaros galvenā uzmanība tiks veltīta ilgtspējīgai mobilitātei pilsētās. Reformas un investīcijas dzelzceļa jomā ir vērstas uz TEN-T posmiem un bezemisiju ritošo sastāvu, kas aprīkots ar Eiropas Dzelzceļa satiksmes vadības sistēmu (ERTMS), kā arī uz vienotas e-biļetes veicināšanu.

(15)Ar pasākumiem paredzēts arī reaģēt uz Covid-19 pandēmijas izraisītajām sekām un riskiem veselības aprūpes jomā, kā arī risināt jau līdz šim pastāvošās problēmas, ar kurām saskaras Polijas veselības aprūpes sistēma, jo īpaši veicot valsts slimnīcu reformu, ar ko tiks nodrošināta uzlabojumu panākšana veselības aprūpes un ilgtermiņa aprūpes pieejamībā, efektivitātē un lietderībā, izstrādājot digitālos veselības pakalpojumus un sniedzot atbalstu farmācijas nozarei un specializētai zinātniskajai pētniecībai un analīzei medicīnā. Tas, visticamāk, stiprinās veselības aprūpes sistēmas noturību, jo īpaši ņemot vērā pandēmijas laikā gūto pieredzi un to, cik svarīga ir piekļuve zālēm un to piegāde.

(13)ANP ir ietverts plašs tādu savstarpēji pastiprinošu reformu un investīciju kopums, kas palīdzēs efektīvi risināt visas tās ekonomiskās un sociālās problēmas vai ievērojamu to ekonomisko un sociālo problēmu daļu, kuras izklāstītas konkrētām valstīm adresētajos ieteikumos, ko Padome 2019. un 2020. gadā adresēja Polijai Eiropas pusgada ietvaros, jo īpaši attiecībā uz investīciju vajadzībām digitalizācijā un zaļās pārkārtošanās jomā, kā arī attiecībā uz to, lai palielinātu līdzdalību darba tirgū un izglītības un apmācības nozīmīgumu darba tirgū.

(11)Kā paredzēts Regulas (ES) 2021/241 19. panta 3. punkta b) apakšpunktā un V pielikuma 2.2. kritērijā, gaidāms, ka ANP palīdzēs efektīvi risināt visas tās problēmas vai ievērojamu to problēmu daļu (A reitings), kuras konstatētas attiecīgajos Polijai adresētajos ieteikumos, tostarp to fiskālos aspektus, vai problēmas, kas konstatētas citos atbilstīgos dokumentos, kurus Komisija oficiāli pieņēmusi Eiropas pusgada kontekstā.

(40)Dalībvalstīm būtu jānodrošina, ka saskaņā ar mehānismu sniegtais finansiālais atbalsts tiek paziņots un atzīts saskaņā ar Regulas (ES) 2021/241 34. pantu. Tehnisko atbalstu var pieprasīt no tehniskā atbalsta instrumenta, kas izveidots ar Eiropas Parlamenta un Padomes Regulu (ES) 2021/240, lai palīdzētu dalībvalstīm īstenot to atveseļošanas un noturības plānus.

(37)Plānots, ka dažādas investīcijas atbalstīs un pastiprinās Polijas atveseļošanas un noturības plānā ietverto reformu ietekmi. Paredzams, ka ievērojamas investīcijas atjaunojamo energoresursu enerģijā, it īpaši atkrastes vējparkos un ar tiem saistītajā infrastruktūrā, un ilgtspējīgā transportā (piemēram, investīcijas bezemisiju mobilitātē, ilgtspējīgā mobilitātē pilsētās, kā arī dzelzceļā modālās pārvirzes sekmēšanai) veicinās Polijas ekonomikas dekarbonizāciju. Sagaidāms, ka investīcijas liela mēroga termiskajā modernizēšanā un renovācijā palīdzēs uzlabot gaisa kvalitāti un mazināt enerģētisko nabadzību, tādējādi veicinot taisnīgu pārkārtošanos un nodrošinot augstāku dzīves līmeni. Paredzams, ka platjoslas interneta pieejamības uzlabošana lauku apvidos un investīcijas kiberdrošībā un digitālajās prasmēs sekmēs digitālo pārveidi. Sagaidāms, ka vērienīga programma smoga novēršanai un investīcijas ilgtspējīgā transportā ļaus panākt labāku gaisa kvalitāti, kam būs ilgstoša ietekme uz emisiju samazināšanu un dzīves kvalitātes uzlabošanu. Ar investīcijām slimnīcās un citās aprūpes iestādēs tiks atbalstītas reformas veselības aprūpes jomā. Investīcijas konkrētām nozarēm nepieciešamo prasmju centros var panākt ilgstošu ietekmi uz iegūto prasmju atbilstību darba tirgus vajadzībām. ANP ilgstošo ietekmi var arī pastiprināt, izveidojot sinerģiju starp šo ANP un citām programmām, tostarp tām, ko finansē no kohēzijas politikas līdzekļiem, it īpaši tad, ja ievērojamā apmērā tiktu risinātas teritoriālās problēmas un veicināta līdzsvarota attīstība.

(32)Kā paredzēts Regulas (ES) 2021/241 19. panta 3. punkta f) apakšpunktā un V pielikuma 2.6. kritērijā, atveseļošanas un noturības plānā ir ietverti pasākumi, kas lielā mērā (A reitings) sekmē digitālo pārkārtošanos vai palīdz risināt no minētās pārkārtošanas izrietošās problēmas. Digitālo mērķu sasniegšanai paredzētie pasākumi veido 21,3 % no ANP kopējā piešķīruma, kas aprēķināts saskaņā ar minētās regulas VII pielikumā izklāstīto metodiku.

(30)Paredzams, ka atjaunīgo energoresursu jomā plānotās reformas un investīcijas, kuru mērķis it īpaši ir būtiski palielināt sauszemes vējparku un saules fotoelementu jaudu, novērst regulatīvos šķēršļus jaunas sauszemes vējparku jaudas izvēršanai un attīstīt atkrastes vējparku jaudu, ūdeņraža tehnoloģijas un alternatīvas degvielas, palīdzēs Polijai sasniegt savus 2030. gada klimata un enerģētikas mērķus, ņemot vērā valsts ilgtermiņa pāreju uz klimatneitrālu ekonomiku. Arī paredzams, ka plānā ietvertie energoefektivitātes pasākumi (tostarp vērienīga ēku renovācijas programma apvienojumā ar pakāpenisko atteikšanos no individuālajiem, ar oglēm kurināmajiem sildkatliem, kā arī rūpniecības dekarbonizācijas shēma) ievērojamā mērā palīdzēs Polijai sasniegt savus klimata un enerģētikas mērķus. Sagaidāms, ka ar visaptverošu reformu un investīciju paketi transporta jomā tiks atbalstīta elektromobilitāte, tīrs pasažieru sabiedriskais transports, kravu novirzīšana uz bezemisiju dzelzceļiem, preču intermodālie pārvadājumi, kā arī ceļu satiksmes drošība.

(29)Kā paredzēts Regulas (ES) 2021/241 19. panta 3. punkta e) apakšpunktā un V pielikuma 2.5. kritērijā, atveseļošanas un noturības plānā ir ietverti pasākumi, kas lielā mērā (A reitings) sekmē zaļo pārkārtošanos, tostarp bioloģisko daudzveidību, vai palīdz risināt no minētās pārkārtošanās izrietošās problēmas. Klimata mērķu sasniegšanai paredzētie pasākumi veido 42,7 % no ANP kopējā piešķīruma, kas aprēķināts saskaņā ar minētās regulas VI pielikumā izklāstīto metodiku. Kā paredzēts minētās regulas 17. pantā, ANP ir saderīgs ar informāciju, kas iekļauta Nacionālajā enerģētikas un klimata plānā 2021.–2030. gadam.

(28)Īpaša uzmanība ir veltīta pasākumiem, kuru ietekme uz vidiskajiem mērķiem ir rūpīgi jāpārbauda. To pasākumu gadījumā, ar kuriem paredzēts atbalstīt ūdens resursu apsaimniekošanas pasākumus lauku apvidos, ir sagaidāms, ka Polija dos priekšroku pret klimata pārmaiņām noturīgiem un dabā balstītiem risinājumiem. Paredzams, ka Polija arī nodrošinās to, ka videi netiek nodarīts būtisks kaitējums, izslēdzot no atbalsta visas investīcijas, kuras ievērojami ietekmē ūdensobjektu stāvokli vai negatīvi ietekmē dabu. Tā mērķis jo īpaši ir nepieļaut nekādu būtisku ietekmi uz attiecīgajiem ūdensobjektiem, kas apdraudētu vai aizkavētu mērķi, proti, sasniegt ūdensobjektu labu stāvokli. Tā mērķis ir arī nodrošināt, ka pasākumi negatīvi neietekmē aizsargājamas dzīvotnes un sugas.

Izmaksas

(41)Kā paredzēts Regulas (ES) 2021/241 19. panta 3. punkta i) apakšpunktā un V pielikuma 2.9. kritērijā, atveseļošanas un noturības plānā sniegtais pamatojums par ANP aplēsto kopējo izmaksu summu ir zināmā mērā (B reitings) pamatots un ticams, izmaksu lietderības principam atbilstīgs un samērīgs ar paredzamo ietekmi uz valsts ekonomiku un sociālo ietekmi.

(42)Polija ir iesniegusi izmaksu aplēses par visiem to ANP pasākumu veidiem, kuri ietver izmaksas. Metodika un pieņēmumi, kas izmantoti, lai sagatavotu izmaksu aplēses, kopumā ir skaidri un saprotami, un to pamatā ļoti bieži ir iepriekšējie projekti, kuri finansēti no kohēzijas politikas līdzekļiem. Dažos gadījumos sīkāka informācija par metodiku un pieņēmumiem, kas izmantoti izmaksu aplēšu sagatavošanai, ir ierobežota, kas liedz veikt pilnībā pozitīvu novērtējumu par izmaksu aplēsēm. Polija arī iesniedza detalizētus apliecinošos dokumentus par lielāko daļu no pasākumu veidiem, lai sniegtu pamatojumu un pierādījumus izmaksu aplēsēm. Polija ir sniegusi pietiekamu informāciju un pārliecību, lai nodrošinātu to, ka ANP izmaksas netiek segtas no cita Savienības finansējuma. Visbeidzot, atzīts, ka ANP lēsto kopējo izmaksu summa ir atbilstīga izmaksu lietderības principam un samērīga ar paredzamo ietekmi uz valsts ekonomiku un sociālo ietekmi.

Savienības finanšu interešu aizsardzība

(43)Kā paredzēts Regulas (ES) 2021/241 19. panta 3. punkta j) apakšpunktā un V pielikuma 2.10. kritērijā, atveseļošanas un noturības plānā ierosinātie pasākumi un šajā lēmumā ietvertie papildu pasākumi pienācīgi (A reitings) ļaus novērst, atklāt un izbeigt korupciju, krāpšanu un interešu konfliktus minētajā regulā paredzēto līdzekļu izmantošanā, un ir gaidāms, ka pasākumi pārliecinoši novērsīs dubultu finansēšanu no minētās regulas un citām Savienības programmām. Tas neskar citu tādu instrumentu un rīku piemērošanu, kuru mērķis ir veicināt Savienības tiesību piemērošanu un panākt atbilstību tām, tostarp korupcijas, krāpšanas un interešu konfliktu novēršanai, atklāšanai un izbeigšanai un Savienības budžeta aizsardzībai saskaņā ar Eiropas Parlamenta un Padomes Regulu (ES, Euratom) 2020/2092.

(44)Kā paredzēts Regulas (ES) 2021/241 20. panta 5. punkta e) apakšpunktā, lai nodrošinātu atbilstību minētās regulas 22. pantam, būtu jānosaka atskaites punkti, kas saistīti ar Savienības finanšu interešu aizsardzību. Paredzams, ka minēto atskaites punktu izpilde garantēs iekšējās kontroles sistēmas piemērotību saskaņā ar Regulas (ES) 2021/241 19. panta 3. punkta j) apakšpunktu. Ņemot vērā to, ka efektīva tiesību aizsardzība tiesā ir priekšnoteikums iekšējās kontroles sistēmas darbībai, ir noteikti atskaites punkti reformai, ar kuru paredzēts stiprināt tiesu neatkarību un objektivitāti, reformai, ar ko paredzēts labot to tiesnešu situāciju, kurus skāruši Augstākās tiesas Disciplinārlietu palātas lēmumi disciplinārlietās un tiesnešu imunitātes lietās, lai – pēc tam, kad jaunā palāta nekavējoties veikusi pozitīvu pārskatīšanas procedūru – panāktu šo tiesnešu atjaunošanu amatā, kā arī reformai, ar ko paredzēts nodrošināt ANP efektīvu revīziju un kontroli, tostarp Savienības finanšu interešu aizsardzību. Ņemot vērā to, ka minētie atskaites punkti būtu jānosaka arī uz Regulas (ES) 2021/241 20. panta 5. punkta e) apakšpunkta pamata, lai nodrošinātu Savienības finanšu interešu aizsardzību un pienācīgas kontroles sistēmas izveidi, pirms Komisija ir atļāvusi maksājumus no mehānisma līdzekļiem, Polijai pirms pirmā maksājuma pieprasījuma iesniegšanas būtu jāizpilda minētie atskaites punkti, un pirms to izpildes nevar veikt nekādus maksājumus no mehānisma līdzekļiem. Šī prasība neskar Polijas pienākumu jebkurā laikā pildīt savas saistības saskaņā ar Savienības tiesību aktiem, jo īpaši Līguma par Eiropas Savienību (“LES”) 19. panta 1. punktu, kā to interpretējusi Eiropas Savienības Tiesa, kas ir būtisks ES acquis elements.

(45)Lai stiprinātu tiesu un tiesnešu neatkarību un objektivitāti, kā noteikts tiesību aktos saskaņā ar LES 19. pantu, visas disciplinārlietas, kas attiecas uz tiesnešiem, būtu jāpārsūta no pašreizējās Polijas Augstākās tiesas Disciplinārlietu palātas uz citu tās pašas tiesas palātu, kura atbilst neatkarības un objektivitātes prasībām un ir izveidota atbilstoši likumam, kā noteikts LES 19. panta 1. punktā. Tas cita starpā nozīmē to, ka šīs jaunās palātas personālsastāvam būtu ievērojami jāatšķiras no Disciplinārlietu palātas personālsastāva.

(46)Lai nodrošinātu, ka tiesas un tiesneši ir objektīvi, neatkarīgi un izveidoti atbilstoši likumam saskaņā ar LES 19. pantu, ikvienam tiesnesim pēc lietas dalībnieka pieprasījuma vai pēc savas iniciatīvas būtu jāspēj uzsākt pārbaudi par to, vai tiesa atbilst prasībām par neatkarību, objektivitāti un “izveidošanu atbilstoši likumam”, un tiek sagaidīts, ka šī pārbaude netiks kvalificēta par disciplinārpārkāpumu. Tas nozīmē, ka gadījumā, kad kādā konkrētā lietā tiek izvirzīts šāds jautājums, tiesneši nebūtu jāpakļauj disciplinārai procedūrai un nebūtu jāatceļ viņu imunitāte par to, ka viņi novērtējuši atbilstību šīm prasībām, tostarp izskatot apstākļus, kādos notikusi cita tiesneša iecelšana amatā. Tiek sagaidīts, ka nekādi valsts tiesību aktu noteikumi neapdraud šo principu.

(47)Tādā pašā nolūkā lietās, kuras attiecas uz tiesnešiem, kompetento disciplinārlietu tiesu diskrecionāra iecelšana būtu jāierobežo, balstoties uz objektīviem kritērijiem.

(48)Tiesu sistēmas reformas novērtējums ir balstīts tikai uz plānā ietvertā pasākuma aprakstu, un tas nav balstīts uz nevienu tiesību akta priekšlikumu, kam Polijā piemēro likumdošanas procedūras. Tāpēc šajā lēmumā izklāstīto atskaites punktu apmierinoša izpilde būtu jānovērtē, pamatojoties uz tiesību aktiem, kas ir spēkā pirmā maksājuma pieprasījuma iesniegšanas brīdī.

(49)Šis lēmums, ar ko Komisija apstiprina ANP pozitīvo novērtējumu (jo īpaši attiecībā uz atbilstošajiem tiesu sistēmas reformas atskaites punktiem), neskar nevienu pašreizējo vai turpmāko pārkāpuma procedūru un – plašākā nozīmē – Polijas pienākumu ievērot Savienības tiesību aktus un jo īpaši Tiesas nolēmumus.

(50)Polija ir norādījusi, ka Eiropas strukturālo un investīciju fondu vajadzībām izmantotā informācijas sistēma tiks pielietota arī ANM vajadzībām. Ar konkrētu atskaites punktu būtu jānodrošina, ka informācijas sistēma ANM īstenošanas uzraudzībai ir ieviesta un sāk darbību, pirms tiek veikts pirmais maksājuma pieprasījums. Saskaņā ar Regulas (ES) 2021/241 20. panta 5. punkta e) apakšpunktu Polijai šis pasākums būtu jāīsteno, lai nodrošinātu atbilstību minētās regulas 22. pantam, un jāapstiprina tā īstenošanas statuss ar pirmo maksājuma pieprasījumu, iesniedzot īpaši šim nolūkam izstrādātu revīzijas ziņojumu. Minētajai sistēmai vajadzētu ietvert vismaz šādas funkcijas: a) datu vākšanas nodrošināšana un atskaites punktu un mērķrādītāju sasniegšanas uzraudzība un b) Regulas (ES) 2021/241 22. panta 2. punkta d) apakšpunkta i)–iii) punktā prasīto datu vākšana, glabāšana un piekļuves tiem nodrošināšana saskaņā ar tās 22. panta 2. punkta e) apakšpunktu. Turklāt ar sistēmu būtu jāsniedz visi vajadzīgie dati, lai Polijas iestādes ANP revīziju un kontroles vajadzībām varētu izmantot riska novērtēšanas un datizraces rīku Arachne.

(51)ANP īstenošanas sistēma Polijā ir pienācīgi aprakstīta. Minētā sistēma ir saskaņoti izstrādāta, un tās pamatā ir stabili procesi un struktūras, tā lai būtu skaidri noteikti dalībnieku uzdevumi un pienākumi attiecībā uz kontroli un revīzijām, attiecīgās kontroles funkcijas ir atbilstīgi nošķirtas un ir nodrošināta to dalībnieku neatkarība, kuri veic revīzijas. ANP īstenošanas centrālajai koordinējošajai struktūrai vajadzētu būt Fondu un reģionālās politikas ministrijai. Atsevišķas ministrijas, centrālās valdības iestādes un citas kompetento ministriju pilnvarotas struktūras būs atbildīgas par reformu un investīciju veikšanu saskaņā ar ANP, savukārt revīzijas būtu jāveic valsts revīzijas iestādei. Pārvaldības verifikācijas veic iestāde, kas atbild par katra pasākuma īstenošanu.

(52)Būtu jāīsteno īpaši pasākumi, lai pārbaudītu atbilstību publiskā iepirkuma noteikumiem un aizsargātu Savienības finanšu intereses. Valsts ieņēmumu administrācijai revīzijas būtu jāveic katru gadu. Tomēr revīziju biežums ir atkarīgs no maksājumu pieprasījumu biežuma saskaņā ar revīzijas stratēģiju. Revīzijas būtu jāveic attiecībā uz sistēmu, kas izveidota ziņošanai par atskaites punktiem un mērķrādītājiem, un informācijas sistēmu ANP īstenošanas uzraudzībai un darbību revīzijām, tostarp attiecībā uz apstākļiem pareizai finanšu pārvaldībai.

ANP saskaņotība

(53)Kā paredzēts Regulas (ES) 2021/241 19. panta 3. punkta k) apakšpunktā un V pielikuma 2.11. kritērijā, atveseļošanas un noturības plānā lielā mērā (A reitings) ir iekļauti saskanīgi reformu un publisko investīciju projektu īstenošanas pasākumi.

(54)Reformas un investīcijas ir saistītas ar prioritārajām jomām, kas apzinātas atveseļošanas un noturības plānā, un, pamatojoties uz to, tās ir strukturētas sešos savstarpēji papildinošos ANP komponentos. ANP galvenais mērķis ir palielināt Polijas ekonomikas ražīgumu, pateicoties lielākam investīciju līmenim, uzlabotai darījumdarbības videi, digitālā pārveidei, enerģētikas pārkārtošanai un tīrai un viedai mobilitātei, kā arī lielākam darbaspēka piedāvājumam un sociālajam kapitālam, kura pamatā ir izglītības un prasmju kvalitāte. Plānā paredzēts visaptveroši reaģēt uz Covid-19 krīzes sekām, kā arī uz vairākiem Polijas ekonomikas strukturālajiem trūkumiem. Konkrēti – reformas un investīcijas tīras enerģijas ražošanas, ilgtspējīga transporta un digitalizācijas jomā liecina par augstu sinerģijas un papildināmības pakāpi, piemēram, īstenojot reformas, kuru mērķis ir atbalstīt sauszemes un atkrastes vējparku izvēršanu un mazoglekļa ūdeņraža tehnoloģiju izstrādi, kā arī veicināt ilgtspējīgu mobilitāti pilsētās un ceļu satiksmes drošību. Zināmā mērā tas pats attiecas uz reformām un investīcijām darba tirgus un izglītības jomā, kuras, paredzams, palielinās līdzdalību darba tirgū un modernizēs izglītību un apmācību. Paredzams, ka dažām reformām (piemēram, reformām likumdošanas procesā) būs transversāla ietekme uz tiesību aktu kvalitāti un efektivitāti visās jomās. Papildināmība ar atbalstu no kohēzijas politikas līdzekļiem ir izklāstīta ANP komponentos un apkopota plāna līmenī.

Līdztiesība

(55)Polijas atveseļošanas un noturības plānā ir aprakstītas Covid-19 krīzes sekas un problēmas, kas saistītas ar dzimumu līdztiesību un vienlīdzīgām iespējām visiem, jo īpaši attiecībā uz darba tirgus vajadzībām. ANP ir ietverti konkrēti pasākumi minēto problēmu risināšanai, piemēram, pasākumi, kuru mērķis ir palielināt bērnu aprūpes iespēju kvalitāti un pieejamību, lai tādējādi atvieglotu sieviešu līdzdalību darba tirgū. Polija norāda, ka tika veikta dažādu projektu iepriekšēja pārbaude uz līdztiesības kritēriju pamata un ka atveseļošanas un noturības plānā netika iekļauti konkrēti projekti, kuri neatbilda kritērijiem par pieejamību personām ar invaliditāti vai citādi neatbilda līdztiesības principiem. Polija arī norāda, ka ir sagaidāms, ka katrā ANP pārvaldības un īstenošanas posmā tiks ņemti vērā principi par dzimumu līdztiesību un vienlīdzīgām iespējām visiem. Visbeidzot, uzraudzības komitejā, kuras uzdevums būs uzraudzīt ANP efektīvu īstenošanu, jo īpaši tiks iekļautas personas no struktūrām, kas pārstāv pilsonisko sabiedrību un veicina pamattiesības un nediskrimināciju.

Drošības pašnovērtējums